เมื่อการจิบกาแฟ ไม่ใช่แค่ดื่ม~แต่ ที่นี่ให้การรับรู้ทั้งรสกาแฟ ร่ำกลิ่นเครื่องหอมราวกับอยู่สปา ฟังดนตรีคลอเบาๆ ในโซนห้องแอร์หรือฟังเสียงของธรรมชาติแท้ๆ ที่โซนเอาท์ดอร์ และร่มรื่นสบายตาในทุกๆมุม ด้วยสวนต้นไม้สวยๆ และสวนน้ำประดับรูปปั้นขลังๆ มลังเมลือง~ 

  นี่เรามาบำบัด 5 เซนส์หรือนี่กะไร?? Cafe de Oasis ให้เราหลุดและชัทดาวน์จากความวุ่นวายภายนอก มาอยู่ท่ามกลางโอเอซิสในตัวเมืองเชียงใหม่ ~ ละเลียดกาแฟและเปิดรับการผ่อนคลายประสาทสัมผัสทั้ง 5 ประมาณนั้นเลย

  ร้านตั้งอยู่ตรงไหน~???///
  ร้านตั้งอยู่ริมคลองประปา ข้างศูนย์ประชุมและแสดงสินค้านานาชาติเชียงใหม่ หากมาจากในเมือง ให้ขับเรียบคลองประปาตรงมาทางศูนย์ราชการ ที่สี่แยกศูนย์ ให้เลี้ยวซ้ายเข้ามา ร้านจะอยู่ด้านซ้ายมือ เกือบสุดเขตศูนย์ประชุมแล้ว จอดรถตามสะดวกริมถนนทั้ง 2 ฝั่ง ร้านเปิดตั้งแต่ 8.00 และปิด 17.00 น. 

  ร้านขายอะไรบ้าง~???///
  ร้านขายเมนูกาแฟ ชา เครื่องดื่มต่างๆ บรันช์ที่มีทั้งวัน แซนด์วิช สปาเก็ตตี้ และอาหารไทยแนวอาหารจานเดียวด้วยจานไฮไลต์อย่างข้าวกะเพรา ผัดไทยและผัดซีอิ๊ว ราคาเริ่มที่ 65 สำหรับเครื่องดื่ม และ 95 สำหรับอาหาร 

   เอาละ!!! หลังจากนวยนาดเดินชมสวนและเลือกมุมสวย~เพื่อนั่งสวยๆ ในโอเอซิสแห่งนี้ เราก็ได้เมนูทานเบาๆ ดังนี้^^*

>>> อเมริกาโน่ร้อน (95) แก้วโต รสเข้มข้นดีแท้ ใส่นมและน้ำตาลกรวดเพิ่มรสชาติอีกนิด 

>>> คาปูชิโนร้อน (75) กาแฟรสสตรองแต่ฟองนุ้มนุ่ม แอบมีลาเต้อาร์ตท่ีลากลายหลวมๆไม่เจาะจงว่าลายอะไร

>>> ผัดไทยกุ้ง (95) จานใหญ่มาก เส้นเหนียวดีมากๆ เหมือนเส้นจันทร์ นำมาผัดใส่กุ้งตัวใหญ่พอประมาณ 5-6 ตัวแน่ะ~ รสชาติไม่จัด คว้ามะนาวคั้นสดที่ใส่ถ้วยเครื่องปรุงมาเติมได้ ~ อย่าเผลอไปขอมะนาวซีกเพิ่มล่ะ 

  ทานเสร็จแวะเดินเล่นชมสวนน้ำด้านหลัง ชักภาพกับมุมสวยๆ แอบเข้าห้องน้ำด้วยก็ดี มุมกระจกในห้องน้ำยังสวยเลย เพลิดเพลินไปมา ปาเข้าไป 2 ชั่วโมง เวลาภายในช่างเชื่องช้า แต่เวลาจริงนี่นานแท้ๆ หลงรักโอเอซิสแห่งนี้แล้วสิ!~